KS Daily View 21 พ.ย. 2022
21 พฤศจิกายน 2565

KS Daily View 21.11.2022 > ดัชนีย่อตัวลงมาเป็นจังหวะซื้อ เน้นลงทุน Anti commodity/ เลี่ยง Global Play SET วันนี้คาดแกว่งตัว 1605-1620 จุด หุ้นแนะนำ SIRI
ประเด็นสำคัญที่เกิดขึ้นเมื่อวันศุกร์
1.) ตลาดหุ้นสหรัฐปรับแกว่งตัวขึ้นเล็กน้อยอิง ดัชนี Dow Jones +0.59%, NASDAQ +0.01% โดย Sector ในดัชนี S&P500 ส่วนใหญ่ปรับขึ้น Utilities 2.0%, Real Estate +1.29% Health Care +1.2% ฯลฯ ส่วนกลุ่มที่ Outperform คือ Energy -0.9%, Communication Services -0.35%
2.) ตลาดหุ้นไทยแกว่งตัวขึ้นเช่นเดียวกัน โดย SET Index เมื่อวันศุกร์ปิด 1617.38 จุด (0.15%DoD) หุ้นที่ปรับขึ้นนำโดยกลุ่มอิเล็กทรอนิกส์ HANA+12.85%, KCE +7.3%, DELTA+3.45%, กลุ่มค้าปลีก MAKRO +4.11% ส่วนหุ้นกลุ่มที่ปรับลงหลักๆคือ FORTH-8.5%,  AWC-2.5%
3.) ราคาพลังงานปรับลงแรง  ราคาน้ำมันดิบ Brent ปิดที่  US$86.96/bbl (-3% DoD)  จากความกังวลเรื่องตัวเลขผู้ติดเชื้อโควิดในจีนและโครงสร้างตลาดน้ำมันกลับจากภาวะ Backwardation เป็น Containgo เช่นเดียวกับถ่านหินล่วงหน้า Newcastle ปิดที่ US$337.00/ตัน -5.31%DoD และดัชนีค่าระวางเรือ BDI ปิดที่ 1189 จุด -3.18%DoD ประเมินเป็น Sentiment ลบกลับหุ้นกลุ่ม Upstream ปรับลง อาทิ PTTEP, BANPU กลุ่มโรงกลั่น  รวมถึงกลุ่มเรือเทกอง อาทิ PSL TTA  แต่จะบวกต่อหุ้นกลุ่ม Anti commodity อาทิ โรงไฟฟ้า,วัสดุก่อสร้าง
ประเด็นที่มีผลต่อการลงทุนสัปดาห์นี้
1.) Tourism sector: ติดตาม 24 พ.ย. EU Energy minister จะมีหารือเรื่องมาตรการในการควบคุมราคาก๊าซในยุโรป โดยอาจใช้ EU's joint purchasing power ในการต่อรองกับ global gas suppliers ซึ่งหากราคาก๊าซในยุโรปผันผวนน้อยลง และไม่สูงเกินไป นอกจากนี้มีการคาดการณ์กันว่าเศรษฐกิจยุโรปอาจไม่ได้ถดถอยรุนแรงเหมือนที่หลายฝ่ายคาดการณ์กันก่อนหน้านี้ด้วย เนื่องจากราคาพลังงานเร่ิมปรับตัวลง, รัฐบาลมีนโยบายการคลังเข้ามาช่วยอุดหนุนราคาพลังงาน และอากาศไม่ได้หนาวเกินไป โดย European Comission คาดการณ์ว่า GDP ของยุโรปจะหดตัว -0.5% ใน 4Q22 และ -0.1% ใน 1Q23 ตามลำดับ เรามองเรื่องนี้จะเป็นบวกกับกลุ่มโรงแรมที่ทำธุรกิจในยุโรปได้แก่ MINT และ SHR รวมถึงชิ้นส่วนอิเล็กฯ อย่าง KCE
2.) Property sector:  ติดตามรัฐบาลเตรียมขยายเวลามาตรการลดค่าธรรมเนียมจดทะเบียนสิทธิและนิติกรรมสำหรับที่อยู่อาศัย โดยการลดค่าธรรมเนียมการโอนจาก 2% ลงเหลือ 0.01% และลดค่าธรรมเนียมการจำนองจาก 1% ลงเหลือ 0.01% สำหรับที่อยู่อาศัยและอาคารพาณิชย์ เฉพาะที่มีราคาซื้อขายและราคาประเมินทุนทรัพย์ไม่เกิน 3 ล้านบาท มองเป็นบวกกับกลุ่มอสังหาฯที่เน้นลูกค้าระดับกลางถึงล่าง
3.) Commerce and Resturant sectors:  ติดตามคลังเคาะ "ช้อปดีมีคืน" ลดหย่อนภาษีสูงสุด 4 หมื่นบาท ชง ครม. 29 พ.ย.นี้ ใช้ได้ระหว่าง 1 ม.ค. - 15 ก.พ. 2566 โดยให้นำรายจ่ายจากการซื้อสินค้าและบริการที่เกิดขึ้นในช่วงดังกล่าวมาลดหย่อนภาษีได้ตามจำนวนที่จ่ายจริง แต่ไม่เกิน 30,000 บาท   KS มองกลุ่มหลักๆที่ได้ประโยชน์จากมาตรการนี้ได้แก่ กลุ่มค้าปลีก, กลุ่มภัตราคารร้านอาหาร, เสริมสวยความงาม, ทำฟัน, นวด, และกลุ่มบัตรเครดิต เป็นต้น
4.) Energy sector:  ติดตามแนวทางการปรับค่า Ft ของ กกพ. ซึ่งอยู่ในช่วงสำรวจความเห็นจากประชาชนระหว่าง 14-27 พ.ย. 65 ผ่านเว็บไซต์สำนักงาน กกพ. และจะรวบรวมข้อเสนอแนะต่างๆ ประกอบการพิจารณาเพื่อประกาศอย่างเป็นทางการภายในวันที่ 1 ธ.ค. 65 โดยแบ่งเป็น 3 แนวทางคือ ค่าไฟเพิ่มขึ้นเป็น 5.37/5.70/6.03 บาทต่อหน่วย หากปรับขึ้นเรามองเป็นบวกต่อหุ้นกลุ่มโรงไฟฟ้า SPP อาทิ BGRIM, GPSC
มุมมองตลาดหุ้นไทย :  เราประเมินดัชนีหุ้นไทยตลอดสัปดาห์นี้คาดจะแกว่งตัวลงต้นสัปดาห์จากราคาพลังงานที่ลงแรงและฟื้นช่วงปลายสัปดาห์ ประเมินแนวรับสำคัฐคือ 1605 จุด ไม่ควรหลุด มองดัชนีที่ย่อลงมาเป็นจังหวะทยอยซื้อสะสม เนื่องจากปัจจัยพื้นฐานของเศรษฐกิจไทยที่เรามองว่าแข็งแกร่ง ทั้งโอกาสการเกิด Recession ที่ยังต่ำเมื่อทียบกับฝั่งประเทศพัฒนาแล้ว การเติบโตของ EPS ตลาด ฯลฯ และประเมินแนวต้านสัปดาห์นี้คือ 1650 จุด Key ที่ต้องติตดามคือ วันนี้ติตดามรายงาน GDP ไทยงวด 3Q22 ตลาดคาด 0.9%QoQ และ 4.5%YoY โตจาก 2.5% หากออกมาดีกว่าคาดมองเป็น Sentiment บวกต่อตลาดหุ้นและหุ้นกลุ่มธนาคาร ฯลฯ และติดตามตัวเลขส่งออกและนำเข้าไทย ในวันพุธนี้ ถ้าออกมาดีกว่าคาดเราไม่ได้มองบวกต่อกลุ่มส่งออกทั้งอิเล็กทรอกนิกส์ มากนักเนื่องจากราคาหุ้นได้ปรับขึ้นแรงในช่วงสัปดาห์ที่แล้ว รวมถึงกลุ่มส่งออกอาหาร เนื่องจากราคาหมูไก่งวด 4Q22 อ่อนตัว และเป็นช่วงนอกฤดูกาลส่งออก โดยกลุ่มที่เรามองจะ Outoerform ในสัปดาห์นี้และแนะนำลงทุนคือ
1.) กลุ่ม Anti commodity ที่ได้ประโยชน์จากราคาพลังงานทั้งราคาน้ำมันและราคาแก็ส ลง ราคา Commodity
2.) กลุ่มที่แนวโน้มกำไรเติบโตต่อเนื่อง ส่วนกลุ่มที่แนะนำเลี่ยงลงทุนคือ กลุ่มที่ Upstream อาทิ น้ำมัน โรงกลั่น กลุ่มที่ Flow ต่างชาติถือในสัดส่วนที่สูง อาทิ กลุ่มโรงพยาบาล และหุ้นขนาดเล็กที่ไม่มีปัจจัยพื้นฐานรองรับ
ธีมการหุ้นลงทุนประจำสัปดาห์
1.) หุ้นกลุ่ม Anti commodity แนะนำ GPSC, BGRIM, PTG, RBF
2.) กลุ่มแนวโน้มกำไรเติบโตต่อเนื่อง อาทิ SIRI
3.) Theme บอลโลก อาทิ SNNP,TKN
ประเมินตลาดหุ้นไทยวันนี้คาด 1605-1620 จุด หุ้นแนะนำ SIRI
Top pick :  SIRI(ราคาพื้นฐานที่ 1.69 บาท)
1.) แผนเปิดตัวโครงการใหม่ 12 โครงการ (มูลค่า 1.85 หมื่นลบ.) ในงวด 4Q22  ซึ่งทำให้มูลค่าการเปิดตัวใหม่ในปี 2565 เพิ่มขึ้นเป็น 5.14 หมื่นลบ. เพิ่มขึ้นเล็กน้อยจากแผนในตอนแรกที่ 5.0 หมื่นลบ. ซึ่งบางส่วนจะรับรู้เป็นรายได้ในไตรมาส 4/2565 SIRI จะเริ่มกระบวนการโอนกรรมสิทธิ์ใน 2 โครงการใหญ่ในไตรมาสนี้ ได้แก่ เอ็กซ์ที พญาไท (มูลค่า 9.9 พันลบ. ขายแล้ว 45%) และ นาราสิริ กรุงเทพกรีฑา (มูลค่า 6.0 พันลบ. ขายแล้ว 100%) ซึ่งหาก SIRI ไม่มีการตั้งสำรองใด ๆ เรามองว่ากำไรงวด 4Q22  จะเป็นระดับสูงสุดในปี 2565 และจะช่วยผลักดันกำไรในปี 2565 ให้ทำสถิติสูงสุดใหม่
2.) Dividend Yields ปี 2023 ดึงดูด เราคาด 7.24%
รายงานตัวเลขเศรษฐกิจ
วันจันทร์ ติดตามตัวเลข GDP 3Q22 ของไทย คาด +0.8% QoQ และ +4.4% YoY ตัวเลขดอกเบี้ยนโยบาย Loan Prime rate ของจีน 1 ปีและ 5 ปี คาดคงดอกเบี้ยที่ 3.65% และ 4.3% ตามลำดับ ดัชนีราคาผู้ผลิตของเยอรมันเดือน ต.ค. คาด +0.9% MoM และ +41.5% YoY
วันอังคาร ติดตาม ถ้อยแถลงของ Fed Mester, Fed George และ Fed Bullard
วันพุธ ติดตามตัวเลขส่งออกและนำเข้าของไทยเดือน ต.ค คาด +4.2% YoY และ +10% YoY ตามลำดับ ดุลการค้าของไทยเดือน ต.ค. คาด -1,480 ล้านเหรียญสหรัฐฯ (เทียบ -853 ล้านเหรียญสหรัฐฯเดือนก่อน) ตัวเลข S&P Global Manufacturing PMI Flash ของเยอรมันเดือน พ.ย. คาด 45.2 จุด (ทรงตัว MoM) ตัวเลข S&P Global Manufacturing PMI Flash ของยุโรปเดือน พ.ย. คาด 46 จุด (-0.9% MoM) ตัวเลข S&P Global Services PMI Flash ของยุโรปเดือน พ.ย. คาด 48.1 จุด (-1% MoM) ตัวเลข Durable Goods Order ของสหรัฐฯ เดือน ต.ค. คาด +0.4% MoM ตัวเลข Inital Jobless Claim ของสหรัฐฯรายสัปดาห์คาด 225K (ทรงตัว MoM) ตัวเลข New Home Sales ของสหรัฐฯ เดือน ต.ค. คาด -3.8% MoM เป็น 0.58 ล้านยูนิต ตัวเลข Michigan Consumer Final Sentiment เดือน พ.ย. คาด 55 จุด (-8.1% MoM) ปริมาณสต๊อกน้ำมันดิบของสหรัฐฯ และ FOMC minutes ของสหรัฐฯ
วันพฤหัสฯ ติดตามตัวเลข Ifo Business Climate ของเยอรมันเดือน พ.ย. คาด 85 จุด (+0.8% MoM) และการประชุมของ EU Energy minister จะมีหารือเรื่องมาตรการในการควบคุมราคาก๊าซในยุโรป
วันศุกร์ ติดตามตัวเลข Manufacturing Production เดือน ต.ค. คาด +2.8% YoY และตัวเลข GfK Consumer Confidence เดือน ธ.ค. คาด -39.6 จด (ดีขึ้นจาก -41.9 จุดในเดือนก่อน)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY